176 Årsmötet den 13 maj 1900. 



monet vaivoin enää jaksavat kasvaa metsää. Tällaiset vanhat 

 kaskiknmmut ovat peittyneet, saviset . Alchemilla-ksisv usioiila, 

 hiekkaiset taas Calluna- tai kaikkein laihimmat Ärdostaphylos- 

 formationeilla, — Seutu on jokseenkin taajaan ja tasaisesti 

 asuttua, niin että suurempia erämaita puuttuu. Vallitseva metsä- 

 laji on mäntymetsä; kaskipeltoin reunoilla on usein pieniä lehti- 

 kuusiryhmiä. 



Itäänpäin kahdesta viimeksi kerrotusta (Vytegran ja Koloda- 

 järven) regioneista löytyy Latschajärven ja yleisen Onegan var- 

 rella oleva laaja tasanko. Maa on siellä niin lakeata, että (missä 

 metsä on poistettu) voi rattailta nähdä useampia penikulmia laa- 

 jalti joka taholle. Maaperä on luultavasti koko tällä tasangolla 

 (karbonista) kalkkia, vaikka kalkki ainoastaan jokivarsilla näkyy 

 paljaana. Sitä peittää nimittäin kerros hiekkaa tai hiekanse- 

 kaista savea, jossa on joukko nyrkinkokoisia kiviä. Järviä löy- 

 tyy tuskin lainkaan (paitsi Latschaa), mutta sen sijaan löytyy 

 joukko pitkiä jokia. Niiden uomat ovat kuin veitsellä viiltyjä 

 irtonaiseen maahan, ja niiden ahteet ovat enimmäkseen äkki- 

 jyrkkiä, joskaan ei aivan korkeita. Ahteitten alao.sa on melkein 

 aina puhdasta valkoista kalkkisoraa. Muutamissa paikoissa 

 (Sondala, Tschurjega) muodostaa jokitörmän, joka tällöin on 

 sangen korkea ja pystysuora, paljas kalkkikallioseinämä. Maa- 

 perä on mitä viljavinta. Mutta mitä jo sanoimme Kolodosero- 

 seudun viljavuudesta, koskee, ehkä vielä suuremmassa mää- 

 rässä, myös näitä tasankomaita, varsinkin itse Onega-joen 

 laaksoa. Koko sillä, noin 10 penikulmaa pitkällä alueella, 

 joka on Latscha-järven eteläpään ja Beresehne-Dubrofskin kylän 

 välillä, löytyy tuskin minkäänlaista muuta metsää kuin noin 

 miehen mittaista lepikkoa. Suurempia niittyjä puuttuu koko- 

 naan. Niitä korvaavat laajat A7iten72aria-keniäi. Sitäpaitsi on 

 lepikkoin keskellä joukko peltoja, mutta nekin ovat niin lai- 

 hoja, että vetävät vertoja Suomen karuimmillekin vainioille, 

 vieläpä voittavatkin ne! Bereschne Dubrofskista pohjoiseen löy- 

 tyy lepikkoin sijassa kaskimännikköjä. Mutta vasta noin peni- 

 kulman päässä Onegan laaksosta itäänpäin löytyy erämaita. 



